ಸ್ಪೈಡಿ ಜೊತೆ ಮೈದಾನಕ್ಕಿಳಿದ ರಿಷಬ್ ಪಂತ್

ಗಾಂಧಿನಗರ: ಭಾರತ ಹಾಗೂ ಇಂಗ್ಲೆಂಡ್ ನಡುವಿನ ಪಿಂಕ್ ಬಾಲ್ ಟೆಸ್ಟ್ ಗಾಗಿ  ಭಾರತ ತಂಡ ಅಹಮದಾಬಾದ್‍ನ ಮೊಟೆರಾ ಕ್ರೀಡಾಂಗಣದಲ್ಲಿ ಭರ್ಜರಿ ಸಿದ್ಧತೆ ಮಾಡಿಕೊಳ್ಳುತ್ತಿದೆ. ಭಾರತ ತಂಡದ ಎಲ್ಲಾ ಆಟಗಾರರೂ ನೆಟ್ ಪ್ರಾಕ್ಟೀಸ್ ಮಾಡುತ್ತಿದ್ದರೆ ರಿಷಬ್ ಪಂತ್ ಹೊಸ ಫ್ರೆಂಡ್ ಸ್ಪೈಡಿ ಜೊತೆ ಮೈದಾನದಲ್ಲಿ ಕಾಲ ಕಳೆದರು.

ಪಂತ್ ಮೈದಾನದಲ್ಲಿ ಹೊಸ ಸ್ನೇಹಿತನೊಂದಿಗೆ ಕಾಲ ಕಳೆಯುತ್ತಿರುವ ವೀಡಿಯೋ ಸಾಮಾಜಿಕ ಜಾಲತಾಣದಲ್ಲಿ ಹಾಕಿಕೊಂಡು ಫ್ರೆಂಡ್‍ನ ಪರಿಚಯ ಮಾಡಿದ್ದಾರೆ. ಹೊಸ ಸ್ನೇಹಿತನಾಗಿರುವುದು ಡ್ರೋನ್ ಕ್ಯಾಮೆರಾ ಅದರ ಹೆಸರು ಸ್ಪೈಡಿ ಎಂದಿರುವ ಪಂತ್ ನೆಟ್ ಪ್ರಾಕ್ಟೀಸ್ ವೇಳೆ ಕೆಲ ಹೊತ್ತು ಮೈದಾನದ ಮೇಲೆ ಹಾರಿಸಿ ಸಂತೋಷವನ್ನು ತಮ್ಮ ಸಾಮಾಜಿಕ ಜಾಲತಾಣದಲ್ಲಿ ಹಂಚಿಕೊಂಡಿದ್ದಾರೆ.

View this post on Instagram

A post shared by Rishabh Pant (@rishabpant)

ಡ್ರೋನ್ ಕ್ಯಾಮೆರಾದಲ್ಲಿ ನೆಟ್‍ಪ್ರಾಕ್ಟೀಸ್‍ನ ಕೆಲ ದೃಶ್ಯಗಳನ್ನು ಪಂತ್ ಸೆರೆ ಹಿಡಿದಿದ್ದಾರೆ. ಕೆಲದಿನಗಳ ಹಿಂದೆ ಬಿಸಿಸಿಐ ಮೊಟೆರಾ ಅಂಗಳದ ಕೆಲ ದೃಶ್ಯವನ್ನು ಡ್ರೋನ್ ಕ್ಯಾಮೆರಾದಲ್ಲಿ ಸೆರೆಹಿಡಿದು ಕ್ರಿಕೆಟ್ ಅಭಿಮಾನಿಗಳೊಂದಿಗೆ ಹಂಚಿಕೊಂಡಿತ್ತು.

4 ಪಂದ್ಯಗಳ ಸರಣಿಯಲ್ಲಿ ಈಗಾಗಲೇ ಭಾರತ ಮತ್ತು ಇಂಗ್ಲೆಂಡ್ 1-1 ರಲ್ಲಿ ಸಮಬಲ ಸಾಧಿಸಿದೆ. 3ನೇ ಟೆಸ್ಟ್ ಪಂದ್ಯ ವಿಶ್ವದ ಅತೀ ದೊಡ್ಡ ಕ್ರಿಕೆಟ್ ಮೈದಾನ ಮೊಟೆರಾದಲ್ಲಿ ಫೆಬ್ರವರಿ 24 ರಂದು ಪ್ರಾರಂಭಗೊಳ್ಳಲಿದೆ.